b"\n_START_ARTICLE_\nAeroport de Berl\xc3\xadn-Tegel\n_START_SECTION_\nHist\xc3\xb2ria\n_START_PARAGRAPH_\nDurant el Bloqueig de Berl\xc3\xadn es va construir la pista d'aterratge m\xc3\xa9s gran d'Europa (2.400 m) en tan sols dos mesos de treballs duts a terme per les forces franceses a Alemanya. D'aquesta manera, el primer avi\xc3\xb3 del pont aeri que va poder aterrar ho va fer el 5 de novembre de 1948, un mes abans de la seva obertura oficial. Durant la d\xc3\xa8cada del 1970, l'aeroport s'ha anat dotant d'una infraestructura moderna i ha anat substituint progressivament l'Aeroport de Berl\xc3\xadn-Tempelhof per tal d'esdevenir el principal aeroport de Berl\xc3\xadn Oest._NEWLINE_Durant la Guerra Freda, i a causa de la situaci\xc3\xb3 especial de Berl\xc3\xadn Oest, nom\xc3\xa9s la companyies a\xc3\xa8ries aliades podien operar a Tegel. No va ser el 3 d'octubre de 1990, data de la reunificaci\xc3\xb3 alemanya, quan Lufthansa va poder beneficiar-se de les seves instal\xc2\xb7lacions. Est\xc3\xa0 previst tancar l'aeroport l'any 2013, despr\xc3\xa9s de la inauguraci\xc3\xb3 d'una nova terminal a l'Aeroport de Berl\xc3\xadn-Sch\xc3\xb6nefeld el qual ser\xc3\xa0 rebatejat com a Aeroport Internacional de Berl\xc3\xadn-Brandenburg."